title: Lista de reis de Bavera
text: O títol de rei de Bavera fue levau por miembros d'a casa de Wittelsbach entre 1805 y 1918, calendata en que o reino fue aboliu dimpués d'a Primera Guerra Mundial. En l'Alta Edat Meya, o títol heba estau emplegau por quantos monarcas d'a Dinastía Carolinchia.
  
  Seguntes o tractau de Pressburg o 26 d'aviento de 1805 entre Napolión y l'emperador alemán Francisco II, quantos prencipau aliaus a o primero fuoron puyaus a la categoría de reino. Un d'istos aliaus, o prencipe elector de Bavera, Maximilián I, asumió l'1 de chinero de 1806 o títol de rei de Bavera.
  
  Os succesors de Maximilián resistioron tot o que pudioron a o movimiento nacionalista alemán que apareixió en l'anyo 1813 quan Napolión fue redotau en iste país. Bavera se convirtió en o protector de beluns d'os chicotz estaus alemans que basculaban entre Austria y Prusia, potencias que refirmoron mientres quantas decadas a capitalización d'a unidat alemana. Os lazos relichiosos (Bavera yera un estau catolico) amanoron a o reino ta Austria, por o menos dica a redota d'ista en a guerra austro-prusiana de 1866. O rei Loís II sinyó un tractau d'alianza con Prusia o 22 d'agosto de 1866, que de feito convirtió a Bavera en un estau satelite de Berlín.
  
  O tractau d'o 23 de noviembre de 1870 integró a Bavera a l'Imperio Alemán, ta par d'alavez en guerra con a Francia de Napolión III, encara que permitió bell grau d'autodeterminación. Os reis de Bavera mantenioron os suyos títols, una diplomacia deseparada d'a imperial y un exercito propio. Quan o Segundo Imperio Alemán fue aboliu en 1918, dimpués d'a Primera Guerra Mundial, fue depuesto o zaguer rei bavaro, Loís III de Bavera.
  
  Reis carolinchios de Bavera 
   
  Loís o Chermanico 817-876
  Carlomán de Bavera 876-879
  Loís o Choven 879-882
  
  Dimpués d'o reinau de Loís o Choven, Bavera torna a estar un ducau.
  
  Reis de Bavera d'a casa de Wittelsbach 
  
  Maximilián I de Bavera 1805-1825
  Loís I de Bavera 1825-1848
  Maximilián II de Bavera 1848-1864
  Loís II de Bavera 1864-1886
  Otón I de Bavera 1886-1913 (muere en 1916)
  Prencipe Leopoldo de Bavera, Rechent 1886-1912
  Prencipe Loís de Bavera, Rechent 1912-1913
  Loís III de Bavera 1913-1918
  
  Se veiga tamién
   Lista de monarcas de Bavera